එම ක්‍රීඩා සංගම්වලට තාවකාලික අතුරු කමිටු පත් කිරීමට ක්‍රීඩා ඇමැති මහින්දානන්ද අලුත්ගමගේ මහතා ඊයේ පියවර ගත්තේය.විවිධ අර්බුද හේතුවෙන් කායවර්ධන, ජිම්නාස්ටික් හා හෑන්ඩ්බෝල් යන සංගම් තුනේ නිලවරණ පැවැත්වීමට නොහැකි වු අතර පාර්ශව කිහිපයක් ක්‍රීඩා අධ්‍යක්ෂ ජෙනරාල් රංජනී ජයකොඩි මහත්මිය වෙත පැමිණිලි ඉදිරිපත් කර තිබුණි.ඒ අනුව කායවර්ධන අතුරු කමිටුවේ සභාපති ලෙස එම සංගමයේ හිටපු සභාපතිවරයෙකු වු කපිල කුමාර මහතා, ජිම්නාස්ටික් අතුරු කමිටුවේ සභාපති ලෙස සුගතදාස ක්‍රීඩා සංකීර්ණයේ අධ්‍යක්ෂ කර්නල් මහින්ද රාජපක්ෂ මහතා ශ්‍රී ලංකා හෑන්ඩ්බෝල් අතුරු කමිටුවේ සභාපති ලෙස ක්‍රීඩා අමාත්‍යාංශයේ නියෝජ්‍ය අධ්‍යක්ෂ අයි.පී.විජේරත්න මහතා පත්කොට ඇත‍.නම් කරන ලද අතුරු කමිටු සභාපතිවරු හා සාමාජික සාමාජිකාවන් බහුතරය ක්‍රීඩා අමාත්‍යාංශ නිලධාරීන්වීම කැපී පෙනේ.